মহিলা বিশ্বকাপের ফাইনালে বৃষ্টি হলে কার হাতে উঠবে ট্রফি?

ওয়েব ডেস্ক : রবিবার মহিলা বিশ্বকাপের ফাইনাল (ICC Women’s World Cup Final)। আগামীকাল দক্ষিণ আফ্রিকার (South Africa) বিরুদ্ধে মাঠে নামবে ভারতীয় মহিলা দল। নবি মুম্বইয়ে হতে চলা এই ম্যাচকে ঘিরে উন্মাদনা তুঙ্গে সমর্থকদের মধ্যে। তবে ফাইনালের দিন বৃষ্টির জেরে ম্যাচ ভেস্তে যাওয়ার আশঙ্কা তৈরি হয়েছে। তবে প্রশ্ন উঠছে, বৃষ্টির (Rain) কারণে খেলা যদি ভেস্তে যায় তাহলে কোন দলের হাতে উঠবে এই ট্রফি?

জানা যাচ্ছে, রবিবার মহারাষ্ট্রে হলুদ সতর্কতা জারি করা হয়েছে। আবহাওয়া দফতর জানাচ্ছে, ফাইনালের দিন হালকা থেকে মাঝারি বৃ্ষ্টিপাতের (Rain) সম্ভাবনা রয়েছে। বৃষ্টি হওয়ার সম্ভাবনা রয়েছে ৬৩ শতাংশ। বিকেল ৪টি থেকে সন্ধ্যা ৭টা পর্যন্ত ৫০ শতাংশ রয়েছে বৃষ্টির সম্ভাবনা। প্রসঙ্গত, বাংলাদেশের বিরুদ্ধে বৃষ্টির কারণে ভেস্তে গিয়েছিল ম্যাচ। তবে প্রশ্ন উঠছে, রবিবার বৃষ্টির কারণে খেলা না হলে, সেক্ষেত্রে কী হবে?

আরও খবর : হাসপাতাল থেকে ছাড়া পেলেন শ্রেয়স! কবে ফিরবেন দেশে?

রবিবার যদি বৃষ্টির কারণে খেলা ভেস্তে যায়, সেক্ষেত্রে আইসিসি-র তরফে একটি আলাদা দিন রাখা হয়েছে। ফলে রবিবার ম্যাচ ভেস্তে গেলে তা হবে ৩ নভেম্বর, সোমবার। তবে সেদিনও বৃষ্টির (Rain) সম্ভাবনা রয়েছে। ফলে প্রশ্ন উঠছে, পর পর দু’দিন যদি খেলা ভেস্তে যায় তাহলে কার হাতে উঠবে ট্রফি? সেক্ষেত্রে উত্তর হল দক্ষিণ আফ্রিকা। কারণ গ্রুপ পর্বে ভারতের থেকে এগিয়ে রয়েছে প্রোটিয়ারা। অন্যদিকে গ্রুপ পর্বে দক্ষিণ আফ্রিকার (South Africa) কাছেও হারতে হয়েছিল ভারতকে (India)। ফলে এদিক থেকে অ্যাডভান্টেজ রয়েছে প্রোটিয়াদের কাছে। ফলে বৃষ্টিতে ম্যাচ ভেস্তে গেলে, বিশ্বকাপ জেতার স্বপ্ন আর পূরণ হবে না ভারতীয় দলের কাছে। ফাইনালের দিন যাতে বৃষ্টি না হয় সেই প্রার্থনা করছেন ভারতীয় সমর্থকরা।

প্রসঙ্গত, বিশ্বকাপে পর পর তিনটি ম্যাচ হেরেছে ভারত (India)। অনেকেই ভাবতে শুরু করেছিলেন, হরমনপ্রীতদের বিশ্বকাপের আশা শেষ। কিন্তু তার পরে কামব্যাক করেন স্মৃতি মন্ধারা। সেমিফাইনালে অস্ট্রেলিয়ার বিরুদ্ধে কঠিন লড়াই করে ফাইনালের টিকিট কনফার্ম করে ‘উইমেন ইন ব্লু’। সেই লড়াই দক্ষিণ আফ্রিকার বিরুদ্ধে দেখার জন্য তৈরি রয়েছেন ভক্তরা।